*Némelyek pedig közülük elmentek a farizeusokhoz, és elmondták nekik, miket tett Jézus.   
(Jn 11,46)*

Voltak olyanok a jelenlévők között, akik számára az emberek voltak a fontosak. Az eseményekben nem a Teremtőt látták meg, hanem a fizikai szinten akartak gyorsan előnyt kovácsolni önmaguknak. Talán bizonytani akarták elkötelezettségüket a farizeusok előtt. Talán egy korábbi vélt vagy valós kapcsolati vagy egyéb hibát akartak helyreállítani ezzel a tettel. Vagy talán egyszerűen népszerűségre akartak szert tenni azzal, hogy sürgősen tájékoztatják a vezetőket. Vagy jutalmat vártak az információért cserébe. A pontos indokot persze nem tudjuk.

De bármi is volt a motiváció alapja, egy tény: Jézus nagy tetteit hirdették ezzel. Feltételezem, egyiküknek sem fordult meg a fejében, hogy ezzel Jézus Isten mivoltának hírét viszik. Arról beszélnek, aki valójában Ő! A feltámadás története tehát gyorsan és széles körben terjedt. Isten ezzel kezdi előkészíteni a keresztre feszítés eseményeit. Mert: kit feszítettek keresztre? Aki Lázárt feltámasztotta. A nagyság és az alázat tökéletesen egyszerre és együtt van jelen a testbe zárt Krisztusban. Szemléld Őt, gondolkodj Róla, tetteiről és kijelenti Magát! *Vadon Gyula*